Škotijos nepriklausomybės referendumas

2014 m. Škotijos nepriklausomybės referendumas – referendumas, vykęs 2014 m. rugsėjo 18 d. dėl galimo Škotijos atsiskyrimo nuo Jungtinės Karalystės.

Referendumo klausimas buvo: „Ar Škotija turi būti nepriklausoma šalis?“ (), į kurį reikėjo atsakyti „taip“ arba „ne“. Pats referendumas paskelbtas dar 2013 m. kovo 21 d. Jei referendume balsuotojai būtų nusprendę, kad Škotijai verčiau atsiskirti nuo JK, Škotijos nepriklausomybę būtų buvę galima paskelbti 2016 m.

Referendumas nusprendė, kad Škotija išlieka JK sudėtyje. Iš viso referendume dalyvavo 4 283 392 asmenys (84,59 %). Iš jų 44,70 % pasisakė už šalies nepriklausomybę, 55,30 % – prieš.

Prognozės 
Potencialių balsuotojų apklausos iki 2014 m. rugpjūčio rodė „prieš“ stovyklos persvarą. Rugsėjo mėnesį ketinančių balsuoti „už“ procentas padidėjo. Artėjant rinkimų dienai atliktos apklausos parodė, kad skirtumas tarp balsavusiųjų „prieš“ ir „už“ sumažėjo iki 4 %, o tai apytikriai buvo lygu neapsisprendusiųjų balsuotojų proporcijai.

Šaltiniai 

Jungtinės Karalystės politinė sistema
2014 metai
Referendumai
Škotijos istorija